കേരളത്തില് കൊറോണ വൈറസിന്റെ പുതിയ വകഭേദമില്ല സി.എസ്.ഐ.ആര്. പഠന റിപ്പോര്ട്ട് Latest കേരളത്തില് കൊവിഡ് വ്യാപനം തുടരുമ്ബോഴും കൊറോണ വൈറസിന്റെ പുതിയ വകഭേദം കണ്ടെത്താനായിട്ടില്ലെന്ന് സി.എസ്.ഐ.ആര്. പഠനസംഘത്തിന്റെ റിപ്പോര്ട്ട്. സംസ്ഥാനത്ത് കൊവിഡ് വ്യാപനം കൂടുന്നതിനുപിന്നില് വൈറസിന്റെ പുതിയ വകഭേദമാകാമെന്ന് വിദഗ്ധര് സംശയിക്കുന്നതിനിടെ ആശ്വാസം പകരുന്ന റിപ്പോര്ട്ടാണ് പുറത്ത് വരുന്നത്. ഇന്ത്യയില് ഉദ്ഭവിച്ച് മറ്റുരാജ്യങ്ങളിലുള്പ്പെടെ വ്യാപിച്ച ഡെല്റ്റ വകഭേദംതന്നെയാണ് കേരളത്തിലും കാണുന്നതെന്ന് സി.എസ്.ഐ.ആറിന്റെ ഇന്സ്റ്റിറ്റ്യൂട്ട് ഓഫ് ജീനോമിക്സ് ആന്ഡ് ഇന്റഗ്രേറ്റീവ് ബയോളജിയിലെ ഐ.ജി.ഐ.ബി. ശാസ്ത്രജ്ഞര് നടത്തിയ പഠനത്തില് വ്യക്തമാക്കി. കേരളത്തിലെ 14 ജില്ലകളില്നിന്നും ജൂണിലും ജൂലായ് ആദ്യവാരവും 835 സാംപിളുകള് പരിശോധിച്ചതില് 753ഉം ഡെല്റ്റ ബി.1.617.2 വകഭേദമാണ്. ബാക്കിയുള്ളവയും നേരത്തേ കണ്ടെത്തിയിട്ടുള്ള വകഭേദങ്ങളാണ്.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ ഈയിടെ പെറു, ചിലി എന്നിവിടങ്ങളിലും സി.37 യു.എസിലും എ.വൈ.3 ആശങ്കയുണ്ടാക്കുന്ന പുതിയ വകഭേദം കണ്ടെത്തിയിട്ടുണ്ട്. എന്നാല്, ഇവ ഡെല്റ്റയെക്കാള് വ്യാപനശേഷി കൂടിയതാണോ എന്ന താരതമ്യം എളുപ്പമല്ലെന്ന് വിദഗ്ധര് പറയുന്നു. സംസ്ഥാനത്തെ 12 സര്ക്കാര് മെഡിക്കല് കോളേജുകള്, പബ്ലിക് ഹെല്ത്ത് ആന്ഡ് റീജണല് ലബോറട്ടറീസ്, ഇന്റര് യൂണിവേഴ്സിറ്റി സെന്റര് ഫോര് ബയോമെഡിക്കല് റിസര്ച്ച് എം.ജി. സര്വകലാശാല, കാസര്കോട് കേന്ദ്രസര്വകലാശാല, 14 ജില്ലകളിലെയും സര്വൈലന്സ് യൂണിറ്റുകള് എന്നിവയുമായി സഹകരിച്ചാണ് സി.എസ്.ഐ.ആര്. പഠനം നടത്തുന്നത്. കൊവിഡ് തുടക്കത്തില് നന്നായി നേരിടുകയും വാക്സിനേഷന് തീവ്രമാക്കുകയും ചെയ്തിട്ടും മറ്റുസംസ്ഥാനങ്ങളെ അപേക്ഷിച്ച് കേരളത്തില് ഇപ്പോള് കൊവിഡ് കുറയാത്തത് പരിശോധിക്കേണ്ടതാണെന്ന് എയിംസ് ഡയറക്ടര് രണ്ദീപ് ഗുലേറിയ കഴിഞ്ഞദിവസം പറഞ്ഞിരുന്നു. English Summary : new variant of corona virus not found in kerala study report